**VI CONCURS DE FOTOGRAFIA CODITA “LES NOSTRES INFERMERES, EL NOSTRE FUTUR. EL PODER ECONÒMIC DE LES CURES*”.***

# OBJECTIUS

L’objectiu d’aquest concurs és fer visible les competències infermeres i aportar un toc reflexiu sobre aquest, mitjançant el desenvolupament de la professió i de la disciplina infermera; així com contribuir a la seva re-valorització i a la seva projecció social, coincidint amb el lema del Dia Internacional de les Infermeres.

# TEMÀTICA

L’escull la persona que participa en el concurs. Les fotografies han d’estar relacionades amb qualsevol vessant de la infermeria.

# REQUISITS DE PARTICIPACIÓ

Hi poden participar tots els infermers/eres col·legiats al Col·legi Oficial d’Infermeria de Tarragona i que estiguin al corrent de pagament.

La participació suposa l’acceptació total d’aquestes bases. L’incompliment de qualsevol d’aquestes bases, fins i tot si es comprova després del veredicte del jurat, pot donar lloc a desqualificar el treball i, per tant, anul·lar el premi que se li hagués atorgat.

No podran participar al concurs els membres de la Junta de Govern.

# PRESENTACIÓ DE LES PROPOSTES

Cada concursant pot presentar un màxim de 2 fotografies, que han d’estar relacionades amb la infermeria, ser originals, inèdites, no haver estat presentades a altres concursos fotogràfics, premiades ni publicades amb anterioritat.

Us animem a participar en el concurs fotogràfic que posem en marxa des de CODITA de **l’1 de març al 30 d’abril de 2024.**

Per participar les infermeres col·legiades a CODITA, hauran de publicar una fotografia a Facebook, Instagram (compte públic) i/o Twitter etiquetant a @codita\_tgn i amb el hashtag #lesnostresinfermereselnostrefutur. Els comptes han de ser públics. Només s’acceptaran aquelles propostes amb compte públic.

Tota persona que presenti fotografies al concurs ha de tenir per escrit l’autorització de les persones que hi surtin.

La participació en el concurs implica cedir els drets d’imatge de les fotografies al Col·legi Oficial d’Infermeria de Tarragona, per un termini de temps il·limitat per a la seva difusió en els mitjans audiovisuals o multimèdia (pàgines Web incloses) de què CODITA sigui titular en l’actualitat o en el futur. CODITA es compromet a fer-ne un bon ús de la fotografia i a fer constar en nom de l’autor corresponent.

# TERMINI I LLOC DE PRESENTACIÓ JURAT

El jurat està composat per la junta de govern de CODITA. El jurat ha de resoldre qualsevol imprevist que sorgeixi i no estigui recollit a les bases presents. La decisió del jurat és inapel·lable i pot declarar deserts tots o alguns dels premis si la qualitat dels treballs, a judici seu, ho aconsella.

**PREMIS** El jurat concedirà tres premis amb les següents característiques:

Els premis seran els següents:

1r premi: Càmera Instantània+ lot de productes de proximitat i certificat

2n premi: Lot de productes de proximitat i certificat

3r premi: Lot de productes de proximitat i certificat

Els guanyadors es donaran a conèixer en l’acte de cel·lebració de la diada col·legial 2024 CODITA el dia 10 de maig de 2024.